b"\n_START_ARTICLE_\nAeri de Montserrat\n_START_SECTION_\nCaracter\xc3\xadstiques t\xc3\xa8cniques\n_START_PARAGRAPH_\nDurant la pujada hi ha un desnivel de 544 m (ascendent a 5m per segon). Es poden observar les vistes i diferents tipus d'arbres t\xc3\xadpics de la muntanya de Montserrat, que forma part del Parc Natural de Montserrat, gestionat pel Patronat de la Muntanya de Montserrat. L'Aeri tanca quan hi ha altes r\xc3\xa0fegues de vent o pluja el\xc3\xa8ctrica._NEWLINE_La instal\xc2\xb7laci\xc3\xb3 \xc3\xa9s de tecnologia alemanya totalment dissenyada i fabricada per la companyia Bleichert, amb seu a Leipzig.\n_START_SECTION_\nMotors\n_START_PARAGRAPH_\nUn motor el\xc3\xa8ctric de 84 CV de pot\xc3\xa8ncia i 730 rpm que fa funcionar la m\xc3\xa0quina principal. Aquesta m\xc3\xa0quina fa avan\xc3\xa7ar les cabines a una velocitat de 5 m/s, la qual cosa fa que puguin fer tot el recorregut en cinc minuts. Un motor el\xc3\xa8ctric de 38 CV de pot\xc3\xa8ncia i 725 rpm que fa funcionar la m\xc3\xa0quina auxiliar, la qual fa avan\xc3\xa7ar les cabines a una velocitat de 2 m/s._NEWLINE_Ambdues m\xc3\xa0quines s\xc3\xb3n totalment independents._NEWLINE_Un grup electrogen amb motor di\xc3\xa8sel de 130 CV i 1.500 rpm que es connecta a les barres generals de l\xe2\x80\x99edifici quan hi ha una manca de subministrament el\xc3\xa8ctric per part de la companyia, i que pot alimentar els dos motors i la resta de la instal\xc2\xb7laci\xc3\xb3."